Odporúčanie na rozhodnutie Rady o projekte európske hlavné mesto kultúry na rok 2011 /* KOM/2007/0636 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 23.10.2007 KOM(2007) 636 v konečnom znení Odporúčanie na ROZHODNUTIE RADY o projekte Európske hlavné mesto kultúry na rok 2011 (predložený Komisiou) DÔVODOVÁ SPRÁVA V rozhodnutí Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019[1] sa ustanovuje postup vymenovania Európskych hlavných miest kultúry. Podľa článku 2 uvedeného rozhodnutia sa od roku 2009 za Európske hlavné mesto kultúry postupne vymenujú dve mestá z dvoch členských štátov, v súlade s chronologickým poradím ustanoveným v prílohe k danému rozhodnutiu. V súlade s článkom 14 je nominácia na Európske hlavné mesto kultúry na rok 2011 predmetom prechodných ustanovení ako sa uvádza ďalej v texte. Príslušné členské štáty oznamujú nominácie Európskemu parlamentu, Rade, Komisii a Výboru regiónov najneskôr štyri roky pred predpokladaným začiatkom uvedeného projektu. Komisia vytvorí výberovú komisiu, ktorá vydá správu o nomináciách posúdených z hľadiska cieľov a charakteristík tejto činnosti. Výberová komisia je zložená z nezávislých vedúcich osobností, ktoré sú odborníkmi v oblasti kultúry. Výberová komisia predkladá svoju správu Komisii, Európskemu parlamentu a Rade. Európsky parlament môže postúpiť Komisii stanovisko k nomináciám najneskôr však tri mesiace po prijatí správy. Rada na základe odporúčania Komisie vypracovaného so zreteľom na správu výberovej komisie oficiálne vymenuje dané mestá na rok, na ktorý boli nominované. Pred koncom roka 2006 oznámilo Fínsko nomináciu Turku a Estónsko nominovalo Tallinn v súlade s článkom 2 a prílohou, na titul Európske hlavné mesto kultúry na rok 2011. Výberová komisia sa stretla 4. júna 2007 s cieľom posúdiť nominácie. V rámci posudzovania boli vypočutí zástupcovia kandidujúcich miest. Výberová komisia podala Komisii správu dňa 11 júna 2007. Komisia ju na žiadosť výberovej komisie postúpila ostatným inštitúciám. Na základe celkového hodnotenia žiadostí dospela výberová komisia – i keď navrhla určité úpravy – k stanovisku odporučiť inštitúciám Európskej únie Tallinn a Turku ako usporiadateľov Európskeho hlavného mesta kultúry v roku 2011. Výbor Európskeho parlamentu pre kultúru a vzdelávanie poslal 13. septembra Generálnemu riaditeľstvu pre vzdelávanie a kultúru list ako reakciu na prijatú správy od výberovej komisie, v ktorom sú zdôraznené relevantné aspekty výmeny názorov, ktorá v rámci výboru prebehla, pokiaľ ide o túto otázku. Na záver Komisia v súlade s článkom 14 rozhodnutia 1622/2011/ES predkladá Rade pripojené odporúčanie na oficiálne vymenovanie miest Turku a Tallinnu, v uvedenom poradí, za hlavné mestá na rok 2011 v projekte Európske hlavné mesto kultúry. Odporúčanie na ROZHODNUTIE RADY o projekte Európske hlavné mesto kultúry na rok 2011 RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na rozhodnutie Európskeho parlamentu a Rady č. 1622/2006/ES o činnosti Spoločenstva na podporu projektu Európske hlavné mesto kultúry na roky 2007 až 2019[2], a najmä na jeho článok 14, so zreteľom na správu výberovej komisie zo septembra 2007, ktorá bola predložená Komisii, Európskemu parlamentu a Rade v súlade s článkom 14 ods. 2 rozhodnutia č. 1622/2006/ES, berúc do úvahy, že kritériá ustanovené v článku 14 ods. 3 rozhodnutia č. 1622/2006/ES sú v celom rozsahu splnené, so zreteľom na odporúčanie Komisie z 2007, ROZHODLA TAKTO: Článok 1 Titul „Európske hlavné mesto kultúry na rok 2011“ bol v súlade s článkom 14 rozhodnutia č 1622/2006/ES udelený mestám Turku a Tallinn. Článok 2 Určené mestá prijmú potrebné opatrenia na zabezpečenie účinného vykonávania článku 3 rozhodnutia č.1622/2006/ES. V Bruseli […] Za Radu predseda […] [1] Ú. v. EÚ L 304, 3.11.2006, s. 1. [2] Ú. v. EÚ L 304, 3.11.2006, s. 1.